stanford-oval/wikipedia huggingface dataset:
อุลตร้าแมนเมบิอุส ภาคนอกตำนาน อาเมิร์ดดาร์กเนส
อุลตร้าแมนที่ปรากฏตัว

หมายเหตุ: อุลตร้าแมนที่ปรากฏในนิตยสารและสื่อต่างๆ
|  | ฉบับเทเลบิคุง (การโต้กลับของกองทัพแจ็คเกิ้ล!) | ฉบับเทเลบิแม็กกาซีน | ออริจินอลวิดีโอ | อุลตร้าแมน พรีเมียร์สเตจ 2 | ไลฟ์สเตจ อุลตร้าแมนเฟสติวัล 2008 ครั้งที่ 1 |
| --- | --- | --- | --- | --- | --- |
อุลตร้าแมนเมบิอุส: Y 
อุลตร้าแมนฮิคาริ: Y 
| อุลตร้าแมน | Y  | Y  | N | Y  | Y  |
| อุลตร้าเซเว่น | Y  | Y  | N | Y  | Y  |
| อุลตร้าแมนแจ็ค | Y  | Y  | N | Y  | N |
| อุลตร้าแมนเอซ | Y  | Y  | N | Y  | Y  |
| อุลตร้าแมนทาโร่ | Y  | Y  | N | Y  | N |
| อุลตร้าแมนเลโอ | Y  | N | N | Y  | N |
| แอสตร้า | Y  | N | N | N | N |
| อุลตร้าแมน 80 | Y  | N | N | Y  | Y  |
| โซฟี่ | Y  | Y  | N | Y  | Y  |
| เจ้าพ่ออุลตร้า | Y  | N | N | Y  | N |
| เจ้าแม่อุลตร้า | Y  | N | N | Y  | N |
| ยูเลียน | Y  | N | N | N | Y  |
| อุลตร้าแมนคิง | Y  | N | Y  | Y  | Y  |
| เมรอส | Y  | N | N | N | N |
| ไฟตัส | Y  | N | N | N | N |
| โซลบี | Y  | N | N | N | N |
| เจ้าหน้าที่อุลตร้า | Y  | N | N | N | N |
| เจ้าหน้าที่อุลตร้าหญิง | Y  | N | N | N | N |
| ออร่า | Y  | N | N | N | N |
| อุลตร้าแมนซีเอิร์ธ | N | N | N | Y  | N |
| อุลตร้าแมนไนซ์ | N | N | N | Y  | N |
| อุลตร้าแมนทีก้า | N | N | N | Y  | Y  |
| อุลตร้าแมนไกอา | N | N | N | Y  | N |
| อุลตร้าแมนอากูล | N | N | N | Y  | N |
| อุลตร้าแมนคอสมอส | N | N | N | Y  | N |
| อุลตร้าแมนจัสติส | N | N | N | Y  | N |
| อุลตร้าแมนเน็กซัส (อันฟานส์) | N | N | N | N | Y  |
| อุลตร้าแมนแม็กซ์ | N | N | N | N | Y  |
เกาะเลี้ยงเหนือ

| --- | --- |
เกาะเลี้ยงเหนือ เห็นเกาะเภตราด้านหลัง
ภูมิศาสตร์
ที่ตั้ง: อุทยานแห่งชาติหมู่เกาะเภตรา
การปกครอง
 ไทย
จังหวัด: จังหวัดตรัง
อำเภอ: อำเภอปะเหลียน
ตำบล: ตำบลเกาะสุกร
ข้อมูลอื่น ๆ
เขตเวลา: UTC+07:00
เกาะเลี้ยงเหนือ เกาะเหลาเลี้ยงเหนือ เกาะเหลาเหลียงเหนือ หรือ เกาะเหลาเหลียงน้อง เป็นเกาะในตำบลเกาะสุกร อำเภอปะเหลียน จังหวัดตรัง ตั้งอยู่ที่พิกัด ละติจูด 7° 07΄.1 เหนือ ลองจิจูด 99° 25΄.5 ตะวันออก เกาะกว้าง 300 เมตร ยาว 1 กิโลเมตร มีเนื้อที่ 216,525 ตารางเมตร สูง 210 เมตร อยู่ทางทิศเหนือของ เกาะเลี้ยงใต้ (เกาะเหลาเหลียงพี่) ระยะห่าง 250 เมตร อยู่ในความดูแลของอุทยานแห่งชาติหมู่เกาะเภตรา
เกาะเลี้ยงเหนือมีลักษณะเป็นภูเขาหินปูน เปิดให้เข้าเที่ยวชมเฉพาะช่วงประมาณปลายเดือนตุลาคมถึงกลางเดือนพฤษภาคมของทุกปี เป็นเกาะสัมปทานรังนกเช่นเดียวกับเกาะเลี้ยงใต้และเกาะตะเกียง โดยมีเจ้าของเป็นรายเดียวกันและเปิดให้ทำกิจการท่องเที่ยว แต่ไม่อนุญาตให้นักท่องเที่ยวพักค้างคืนบนเกาะ
ฮัรกัต ญิฮาด อิสลาม

ฮัรกัต ญิฮาด อิสลาม (Harkat-ul-Jihad-Islami; ภาษาอาหรับ:حركة الجهاد الإسلامي‎) เป็นกลุ่มก่อการร้ายในประเทศบังกลาเทศ มีเขตอิทธิพลอยู่ทางภาคใต้ติดกับพรมแดนพม่า มีความเชื่อมโยงกับกลุมก่อการร้ายในไทย มาเลเซีย อุดมการณ์ของกลุ่มไม่ได้อยู่ที่การจัดตั้งรัฐอิสลาม แต่เป็นการต่อสู้เพื่อสงครามศักดิ์สิทธิ์ ต่อต้านและขับไล่คนต่างศาสนา แบบเดียวกับกลุ่มตาลีบันในอัฟกานิสถาน และได้รับแรงบันดาลใจจากการต่อสู้ในปากีสถานด้วย
นอกจากนี้ ขบวนการนี้ยังเป็นผู้ร่วมก่อตั้งแนวร่วมอิสลามข้ามชาติ ที่นำโดย โอซามา บิน ลาเดน และเป็นผู้ฝึกอาวุธให้กับเยาวชนจากไทย พม่า มาเลเซียและอินโดนีเซียเพื่อต่อต้านรัฐบาลด้วย
แหล่งข้อมูลอื่น

Profile of HuJI-Bangladesh (HuJI-B) เก็บถาวร 2008-06-25 ที่ เวย์แบ็กแมชชีน
HuJI Profile on FAS.org
อำเภอแก้งสนามนาง

| อำเภอแก้งสนามนาง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kaeng Sanam Nang
คำขวัญ: ปรางค์กู่คู่บ้าน ชมดอกจานสุขใจ สะพานไม้ร้อยปี ปลาลำชีอร่อยหลาย น้ำตาลทรายคุณภาพ
แผนที่จังหวัดนครราชสีมา เน้นอำเภอแก้งสนามนาง
พิกัด: 15°45′0″N 102°15′17″E﻿ / ﻿15.75000°N 102.25472°E﻿ / 15.75000; 102.25472
ประเทศ:  ไทย
จังหวัด: นครราชสีมา
พื้นที่
 • ทั้งหมด: 308.00 ตร.กม. (118.92 ตร.ไมล์)
ประชากร (2564)
 • ทั้งหมด: 36,754 คน
 • ความหนาแน่น: 119.33 คน/ตร.กม. (309.1 คน/ตร.ไมล์)
รหัสไปรษณีย์ : 30440
รหัสภูมิศาสตร์: 3023
ที่ตั้งที่ว่าการ: ที่ว่าการอำเภอแก้งสนามนาง ถนนนิเวศรัตน์ ตำบลแก้งสนามนาง อำเภอแก้งสนามนาง จังหวัดนครราชสีมา 30440
 ส่วนหนึ่งของสารานุกรมประเทศไทย
แก้งสนามนาง เป็นอำเภอหนึ่งของจังหวัดนครราชสีมา
ประวัติศาสตร์

คำว่า “แก้ง” เป็นภาษาท้องถิ่น ที่ใช้กันของอีสาน หมายถึง “แก่งหินกลางลำน้ำ” ชุมชนที่ประกอบกันขึ้นมาเป็นอำเภอแก้งสนามนางในทุกวันนี้ มีความสำคัญในฐานะที่ในอดีต อาณาบริเวณนี้ใช้เป็นท่าสำหรับข้ามแม่น้ำชี เพื่อเดินทางไปติดต่อสัมพันธ์กันระหว่างผู้คนในเขตการปกครองเมืองชัยภูมิ กับผู้คนในเขตบัวใหญ่ (สมัยนั้น) ของเมืองโคราช ไม่ว่าจะเป็นการติดต่อหรือไปมาหาสู่ ค้าขายหรือแลกเปลี่ยนวัฒนธรรม ชุมชนที่เป็นท่าข้ามลำน้ำชีดำเนินความสำคัญเรื่อยมา จนมาถึงยุคที่มีรถไฟวิ่งมาถึงกลางภาคอีสาน
การนำสินค้าจากจังหวัดชัยภูมิเข้าสู่เมืองหลวง ก็จะลำเลียงข้ามแม่น้ำชีมาขึ้นรถไฟที่อำเภอบัวใหญ่ (ในปัจจุบัน)  เพื่อส่งเข้ากรุงเทพฯ  ต่อมา รัฐบาลเข้าไปพัฒนาสร้างถนนลูกรัง  และ สร้างสะพานเหล็กข้ามลำน้ำชีให้เป็นอีกเส้นทางหนึ่ง เพื่อใช้ติดต่อกันระหว่าง จังหวัดชัยภูมิกับอำเภอบัวใหญ่ จังหวัดนครราชสีมา  เมื่อ พ.ศ. 2480  และ ใช้เป็นเส้นทางลำเลียงสินค้าจากชัยภูมิสู่กรุงเทพฯ ด้วยโดยนำมาบรรทุกรถไฟที่สถานีรถไฟบัวใหญ่ จนถึงปี พ.ศ. 2513  ก็รื้อสะพานเหล็กสร้างใหม่เป็นสะพานคอนกรีตปัจจุบันถนนสายนี้กลายเป็นทางหลวงหมายเลข 202
ท่าที่ใช้ข้ามแม่น้ำนี้มักมีชื่อตามแก่งหินน้ำตื้นที่ขวางอยู่กลางลำน้ำในอาณาบริเวณชุมชนนั้น  ดังเช่น ท่าข้าม “แก้งโก” (แก่งต้นตะโก) จึงเป็นข้อสังเกตให้เห็นว่า ที่ชุมชนที่ตั้งอยู่ริมแก่งทั้งสองนี้จะมีชื่อตามชื่อแก่งว่า หมู่บ้าน "แก้งขาม"และหมู่บ้าน "แก้งโก"
บ้านแก้งขามถือเป็นตลาดการค้าขนาดย่อมทีเดียว และยังเป็นตลาดรับซื้อปอจากฝั่งชัยภูมิเพื่อส่งไปบรรทุกรถไฟที่บัวใหญ่ด้วย  ฉะนั้นจึงเป็นท่าข้ามที่มีความสำคัญทางเศรษฐกิจ มาแต่อดีตและ ยาวนานมาจนถึงทุกวันนี้ ห่างจากตลาดแก้งขามเพียง  13  กิโลเมตร  ยังมีชุมชนขนาดใหญ่ริมฝั่งน้ำชีอยู่อีกชุมชนหนึ่งที่มีความสำคัญ ในฐานะท่าข้ามที่สำคัญไม่แพ้กันมาแต่อดีต ที่นี่ คือที่ตั้งของ  “บ้านแก้งสนามนาง”  หมู่บ้านหรือชุมชนแห่งนี้เรียกขนานนามตามชื่อของแก่งหินเหมือนชุมชนอื่น ๆ แต่ด้วยเหตุที่เป็นแก่งหินขนาดใหญ่กลางลำน้ำชีที่ยามหน้าแล้งน้ำลด สาว ๆ หนุ่ม ๆ มักพากันลงเล่นน้ำที่แก่งนี้เป็นที่สนุกสนาน  จึงเรียกชื่อชุมชนนี้ว่า “แก้งสนามนาง”
ปัจจุบันเกาะแก่งต่างๆ ที่กล่าวมา ไม่มีให้เห็นกันแล้ว เนื่องจากลำน้ำเกิดการเปลี่ยนแปลงและตื้นเขินในบางช่วง อำเภอแก้งสนามเดิมมีฐานะเป็นตำบลอยู่ในความปกครองของอำเภอบัวใหญ่ จังหวัดนครราชสีมา
วันที่  7   มกราคม  2529  ได้แยกพื้นที่ตำบลแก้งสนามนาง   ตำบลโนนสำราญ   ตำบลบึงพะไล  และตำบลสีสุก  มาตั้งเป็น กิ่งอำเภอแก้งสนามนาง  ขึ้นกับอำเภอบัวใหญ่
วันที่  12  ตุลาคม   2531  ตั้งตำบลบึงสำโรง   แยกออกจากตำบลบึงพะไล  ตำบลแก้งสนามนาง  และ  ตำบลสีสุก
วันที่  4  พฤศจิกายน  2536   ยกฐานะเป็น  อำเภอแก้งสนามนาง
ที่ตั้งและอาณาเขต

อำเภอแก้งสนามนางตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองชัยภูมิและอำเภอคอนสวรรค์ (จังหวัดชัยภูมิ)
ทิศตะวันออก ติดต่อกับอำเภอแวงน้อย (จังหวัดขอนแก่น) และอำเภอบัวใหญ่
ทิศใต้ ติดต่อกับอำเภอบัวใหญ่และอำเภอบ้านเหลื่อม
ทิศตะวันตก ติดต่อกับอำเภอเมืองชัยภูมิ (จังหวัดชัยภูมิ)
การแบ่งเขตการปกครอง > การปกครองส่วนภูมิภาค

อำเภอแก้งสนามนางแบ่งพื้นที่การปกครองออกเป็น 5 ตำบล 56 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. |  | แก้งสนามนาง |  |  | (Kaeng Sanam Nang) | 12 หมู่บ้าน |
| 2. |  | โนนสำราญ |  |  | (Non Samran) | 11 หมู่บ้าน |
| 3. |  | บึงพะไล |  |  | (Bueng Phalai) | 15 หมู่บ้าน |
| 4. |  | สีสุก |  |  | (Si Suk) | 9 หมู่บ้าน |
| 5. |  | บึงสำโรง |  |  | (Bueng Samrong) | 9 หมู่บ้าน |
การแบ่งเขตการปกครอง > การปกครองส่วนท้องถิ่น

ท้องที่อำเภอแก้งสนามนางประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลบึงสำโรง ครอบคลุมพื้นที่ตำบลบึงสำโรงทั้งตำบล
องค์การบริหารส่วนตำบลแก้งสนามนาง ครอบคลุมพื้นที่ตำบลแก้งสนามนางทั้งตำบล
องค์การบริหารส่วนตำบลโนนสำราญ ครอบคลุมพื้นที่ตำบลโนนสำราญทั้งตำบล
องค์การบริหารส่วนตำบลบึงพะไล ครอบคลุมพื้นที่ตำบลบึงพะไลทั้งตำบล
องค์การบริหารส่วนตำบลสีสุก ครอบคลุมพื้นที่ตำบลสีสุกทั้งตำบล
อินเตอร์เนชั่นแนลซุปเปอร์สตาร์ซอกเกอร์

| อินเตอร์เนชั่นแนลซุปเปอร์สตาร์ซอกเกอร์ (International Superstar Soccer) |
| --- | --- |
ผู้พัฒนา: โคนามิ
ผู้จัดจำหน่าย: โคนามิ
เครื่องเล่น: Game Boy, Game Boy Advance, Game Boy Color, Nintendo 64, PlayStation, PlayStation 2, GameCube, Sega Genesis, Sega Saturn, Super NES, Windows, Xbox
แนว: กีฬา
รูปแบบ: วิดีโอเกมผู้เล่นคนเดียว, สองคนร่วมกัน
อินเตอร์เนชั่นแนลซุปเปอร์สตาร์ซอกเกอร์ (International Superstar Soccer) (รู้จักกันในชื่อ Jikkyō World Soccer เวอร์ชันภาษาญี่ปุ่น) เป็นชื่อซีรีส์วิดีโอเกมฟุตบอลที่พัฒนาโดย บริษัท โคนามิ ประเทศญี่ปุ่น ซึ่งส่วนใหญ่เป็นสาขาของโอซาก้าในนาม Konami Computer Entertainment Osaka (KCEO) ชื่อในซีรีส์ปรากฏบนเครื่อง ซุปเปอร์นินเทนโด (Super NES), เซกาเมกาไดร์ฟ (Mega Drive), นินเทนโดน 64 (Nintendo 64), เซกาซาเทอร์น (Sega Saturn), โซนี่ เพลย์สเตชัน (PlayStation), โซนี่ เพลย์สเตชัน 2 PlayStation 2, เอ็กซ์บ๊อกซ์ (Xbox), นินเทนโด เกมคิวป์ (Nintendo GameCube) และในรูปแบบพีซี อินเตอร์เนชั่นแนลซุปเปอร์สตาร์ซอกเกอร์ ไม่ควรสับสนกับผู้พัฒนาเกมของ Konami Computer Entertainment ในซีรีส์เกมฟุตบอลชื่อ Pro Evolution Soccer ของโตเกียว (หรือที่รู้จักในชื่อ Winning Eleven) ซึ่งเดิมถูกพัฒนาขึ้นสำหรับเครื่องเกม PlayStation
การวางจำหน่าย > เครื่องคอนโซล

| ยุโรป และ อเมริกาเหนือ> ชื่อ | ยุโรป และ อเมริกาเหนือ> วางจำหน่าย | ญี่ปุ่น> ชื่อ | ญี่ปุ่น> วางจำหน่าย | แพลตฟอร์ม |
| --- | --- | --- | --- | --- |
| International Superstar Soccer | มิถุนายน 1995 | Jikkyō World Soccer: Perfect Eleven | พฤศจิกายน 1994 | Super NES |
| International Superstar Soccer Deluxe | พฤศจิกายน 1995 | Jikkyō World Soccer 2: Fighting Eleven | กันยายน 1995 | Super NES, Mega Drive, PlayStation |

| International Superstar Soccer 64 | กรกฎาคม 1997 | Jikkyō J-League Perfect Striker | ธันวาคม 1996 | Nintendo 64 |
| International Superstar Soccer 64 | กรกฎาคม 1997 | Jikkyō World Soccer 3 | กันยายน 1997 | Nintendo 64 |
| - | - | J-League Jikkyō Honō no Striker | กุมภาพันธ์ 1998 | Sega Saturn |
| International Superstar Soccer 98 | กันยายน 1998 | Jikkyō World Soccer: World Cup France 1998 | มิถุนายน 1998 | Nintendo 64 |
| International Superstar Soccer 2000 | สิงหาคม 2000 | Jikkyō J-League 1999 Perfect Striker 2 | กรกฎาคม 1999 | Nintendo 64 |
| International Superstar Soccer | 2000 | Jikkyō World Soccer 2000 | สิงหาคม 2000 | PlayStation, PlayStation 2 |
| International Superstar Soccer | 2000 | Jikkyō World Soccer 2000: Final Edition | ธันวาคม 2000 | PlayStation 2 |
| International Superstar Soccer | 2000 | Jikkyō J-League Perfect Striker 3 | มีนาคม 2001 | PlayStation 2 |
| International Superstar Soccer 2 | May 2002 | Jikkyō World Soccer 2001 | กันยายน 2001 | PlayStation 2, Nintendo GameCube, Xbox |
| International Superstar Soccer 2 | May 2002 | Jikkyō J-League Perfect Striker 4 | ธันวาคม 2001 | PlayStation 2 |
| International Superstar Soccer 3 | March 2003 | Jikkyō World Soccer 2002 | พฤษภาคม 2002 | PlayStation 2, Nintendo GameCube, Xbox, PC |
| International Superstar Soccer 3 | March 2003 | Jikkyō J-League Perfect Striker 5 | กรกฎาคม 2002 | PlayStation 2 |
การวางจำหน่าย > เครื่องเกมแบบพกพา

| ยุโรป และ อเมริกาเหนือ> ชื่อ | ยุโรป และ อเมริกาเหนือ> วางจำหน่าย | ญี่ปุ่น> ชื่อ | ญี่ปุ่น> วางจำหน่าย | แพลตฟอร์ม |
| --- | --- | --- | --- | --- |
| International Superstar Soccer | มิถุนายน 1998 | World Soccer GB | ธันวาคม 1998 | Game Boy |
| International Superstar Soccer 99 | 2000 | World Soccer GB 2 | มิถุนายน 1999 | Game Boy Color |
| International Superstar Soccer 2000 | กันยายน 2000 | World Soccer GB 2000 | กรกฎาคม 2000 | Game Boy Color |
| International Superstar Soccer | พฤศจิกายน 2001 | Jikkyō World Soccer Pocket | ธันวาคม 2001 | Game Boy Advance |
| International Superstar Soccer Advance | มกราคม 2003 | Jikkyō World Soccer Pocket 2 | พฤศจิกายน 2002 | Game Boy Advance |
การวางจำหน่าย > Goal Storm / ISS Pro series

| ยุโรป และ อเมริกาเหนือ> ชื่อ | ยุโรป และ อเมริกาเหนือ> วางจำหน่าย | ญี่ปุ่น> ชื่อ | ญี่ปุ่น> วางจำหน่าย | แพลตฟอร์ม |
| --- | --- | --- | --- | --- |
| Goal Storm | 1996 | World Soccer Winning Eleven |  | PlayStation |
| ISS Pro / Goal Storm 97 | 1 มิถุนายน 1997 | Winning Eleven 97 |  | PlayStation |
| ISS Pro 98 | 1 พฤษภาคม 1998 | Winning Eleven 3 | พฤศจิกายน 1998 | PlayStation |
| ISS Pro Evolution | พฤษภาคม 1999 | Winning Eleven 4 | 6 มิถุนายน 2000 | PlayStation |
| ISS Pro Evolution 2 | 24 สิงหาคม 2000 | World Soccer Jikkyō Winning Eleven 2000: U-23 Medal Heno Chousen | ธันวาคม 2001 | PlayStation |
สโมสรฟุตบอลหญิงสมาคมกีฬาฟุตบอลจังหวัดชลบุรี

สโมสรฟุตบอลหญิงสมาคมฟุตบอลจังหวัดชลบุรี เป็นสโมสรฟุตบอลหญิงในประเทศไทย โดยเป็นสโมสรจากจังหวัดชลบุรี ปัจจุบันลงเล่นในไทยวีเมนส์ลีก เคยได้ตำแหน่งชนะเลิศในฤดูกาล 2560 และ 2562 ซึ่งปัจจุบันใช้สนามชลบุรีสเตเดียม เป็นสนามเหย้าของสโมสร
ประวัติสโมสร

ภายหลังที่ ชลบุรี เอฟซี สามารถคว้าตำแหน่งชนะเลิศฟุตบอล ไทยแลนด์พรีเมียร์ลีก 2550 ได้สำเร็จ ทางผู้บริหารของทีม ได้มีดำริในการจะสร้างทีมฟุตบอลหญิง เพื่อลงทำการแข่งฟุตบอลหญิงชิงชนะเลิศแห่งประเทศไทย แต่ต่อมาเมื่อ สมาคมฟุตบอลแห่งประเทศไทยฯ มีแผนการในการจัดการแข่งขัน ฟุตบอลลีกหญิงเป็นครั้งแรกในปี 2551 ทำให้ทีมตัดสินใจเปิดคัดตัวผู้เล่นเพื่อทำการแข่งขันเป็นครั้งแรก โดยได้รับความร่วมมือจาก มหาวิทยาลัยศรีปทุม วิทยาเขตชลบุรี เข้ามาร่วมมือโดยใช้ชื่อทีมว่า ชลบุรี-มหาวิทยาลัยศรีปทุม ลงทำการแข่งขันฟุตบอล ไทยวีเมนพรีเมียร์ลีก 2551/52
การเปลี่ยนชื่อทีม

ชลบุรี-มหาวิทยาลัยศรีปทุม : พ.ศ. 2551 - 2556
โรงเรียนกีฬาจังหวัดชลบุรี : พ.ศ. 2560
สมาคมกีฬาฟุตบอลจังหวัดชลบุรี : พ.ศ. 2562 – ปัจจุบัน
ทีม > ทีมปัจจุบัน

ณ วันที่ 9 กุมภาพันธ์ 2564 ( )

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติยศ > การแข่งขันในประเทศ

ไทยวีเมนส์ลีก ดิวิชัน 1*
ชนะเลิศ (2 สมัย) : 2560, 2562
รองชนะเลิศ (1 สมัย) : 2563/64
สโมสรพันธมิตร > พันธมิตรในประเทศ

ชลบุรี เอฟซี
หม่อมเจ้าสุรีย์ประภา กฤดากร

| หม่อมเจ้าสุรีย์ประภา กฤดากร |
| --- | --- |
หม่อมเจ้า ชั้น 5

ประสูติ: 16 เมษายน พ.ศ. 2444
สิ้นชีพิตักษัย: 19 กุมภาพันธ์ พ.ศ. 2513 (68 ปี)
สวามี: หม่อมเจ้าอิทธิเทพสรรค์ กฤดากร (2432-2477) หม่อมเจ้าเสรฐศิริ กฤดากร (2477-2500)
พระบุตร: หม่อมราชวงศ์ฤทธิ์สุรีย์ กฤดากร หม่อมราชวงศ์ประภาสิริ กฤดากร
ราชสกุล: รพีพัฒน์ (ประสูติ) กฤดากร (เสกสมรส)
ราชวงศ์: จักรี
พระบิดา: พระเจ้าบรมวงศ์เธอ กรมหลวงราชบุรีดิเรกฤทธิ์
พระมารดา: หม่อมอ่อน รพีพัฒน์ ณ อยุธยา
หม่อมเจ้าสุรีย์ประภา กฤดากร (16 เมษายน พ.ศ. 2444 - 19 กุมภาพันธ์ พ.ศ. 2513) เป็นพระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์ และมีขนิษฐาต่างพระมารดา 2 องค์
หม่อมเจ้าสุรีย์ประภาเสกสมรสกับหม่อมเจ้าอิทธิเทพสรรค์ กฤดากร  (พระโอรสในพระเจ้าบรมวงศ์เธอ กรมพระนเรศรวรฤทธิ์ กับหม่อมสุภาพ) มีโอรสคนเดียว คือ
หม่อมราชวงศ์ฤทธิ์สุรีย์ กฤดากร สมรสกับจิ๋ว (สกุลเดิม สุริเวก) มีบุตรธิดา 3 คน
หม่อมหลวงสุดา กฤดากร
หม่อมหลวงสุธีรา กฤดากร
หม่อมหลวงกฤษดา กฤดากร
เมื่อหม่อมเจ้าอิทธิเทพสรร ถึงชีพิตักษัยเมื่อปี พ.ศ. 2477 หม่อมเจ้าสุรีย์ประภาเสกสมรสใหม่กับหม่อมเจ้าเสรฐศิริ กฤดากร เชษฐาของหม่อมเจ้าอิทธิเทพสรร มีธิดาคนเดียวคือ
หม่อมราชวงศ์ประภาสิริ กฤดากร สมรสและหย่ากับฉลอง มีบุตรและธิดา 2 คน โดยทั้งสองใช้นามสกุลมารดา
ธีระวัฒน์ กฤดากร
สุภิญดา กฤดากร
หม่อมเจ้าสุรีย์ประภาสิ้นชีพิตักษัยเมื่อวันที่ 19 กุมภาพันธ์ พ.ศ. 2513 สิริชันษา 68 ปี
เครื่องราชอิสริยาภรณ์

พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
องค์การบริหารส่วนตำบลโนนอุดม

องค์การบริหารส่วนตำบลโนนอุดม สามารถหมายถึง
องค์การบริหารส่วนตำบลโนนอุดม อำเภอเมืองยาง จังหวัดนครราชสีมา
องค์การบริหารส่วนตำบลโนนอุดม อำเภอชุมแพ จังหวัดขอนแก่น
หนังสือมือสอง

การขายหนังสือมือสองในญี่ปุ่น
หนังสือมือสอง และหนังสือเก่า เป็นการเรียกชื่อของ หนังสือเก่า หรือมีสภาพต่างจากหนังสือปกติ เพื่อให้ทราบว่ามีการใช้งานแล้ว ลักษณะของหนังสือมือสองโดยหลักๆแล้วจะมี 2 ลักษณะคือ "หนังสือมือสอง" และ "หนังสือเก่า" แต่มักจะเรียกรวมๆว่า "หนังสือมือสอง" เพราะจะเป็นการแสดงถึงหนังสือที่มีผู้อ่านแล้วอย่างน้อย 1 ราย
"หนังสือมือสอง" ในกลุ่มที่ไม่ใช่หนังสือเก่า ซึ่งมีการซื้อขายตามร้านหนังสือมือสองนั้น บางครั้ง เป็นหนังสือที่ยังคงมีขายในท้องตลาด หรือเพิ่งวางตลาดในร้านหนังสือใหม่เมื่อไม่นาน เมื่อนักอ่านสมประสงค์ โดยการอ่านจบแล้วนำมาขายทันที ซึ่งลักษณะนี้เรียกได้ว่า "หนังสือมือสอง" แต่ไม่ใช่ "หนังสือเก่า"
"หนังสือเก่า" ในกลุ่มนี้ มีการจัดพิมพ์มานานแล้ว ซึ่งนักสะสมได้จัดเก็บมาเป็นเวลานาน ซึ่งหาไม่ได้ในร้านหนังสือใหม่อีกแล้วซึ่งมักจะซื้อหากันตามคุณค่าของเนื้อหา ผู้แต่ง และระยะเวลาการพิมพ์ รวมถึงครั้งที่พิมพ์ จึงมักจะเห็นหนังสือลักษณะนี้บางเล่มซื้อขายกันในราคาที่สูงมากเพราะเป็นที่ต้องการของนักอ่าน และนักสะสมจำนวนมาก  หรือบางเล่มก็ราคาถูกมากเพราะไม่เป็นที่สนใจของนักอ่านและนักสะสม
ลักษณะทั่วไป

หนังสือมือสองเป็นลักษณะเฉพาะของรูปแบบหนังสือ ที่มีการมอบให้ต่อ ๆ กัน หรือเป็นหนังสือเก่าที่มีการนำมาใช้ซ้ำกันไปเรื่อย ๆ หลายคน หรือมีการขายต่อให้ร้านที่รับซื้อ เป็นต้น โดยสภาพแล้วมักขึ้นอยู่กับการจัดเก็บรักษาของนักอ่านแต่ละราย
ตลาดหนังสือมือสอง

ร้านหนังสือมือสองมีลักษณะโดดเด่นแยกย่อยออกมาดังต่อไปนี้
ตลาดหนังสือมือสอง > ร้านหนังสือเก่า

ร้านหนังสือลักษณะนี้ จะสรรหาหนังสือเก่า ถึงเก่ามากๆ มานำเสนอเพื่อขายให้แก่ผู้สนใจเฉพาะกลุ่มซึ่งส่วนมากจะเป็นนักสะสม เพราะหนังสือลักษณะนี้บางเล่มไม่สามารถเปิดอ่านได้อีกแล้ว แต่ยังคงสภาพของหนังสือไว้ เพื่อให้นักสะสมมีความรู้สึกภาคภูมิใจที่ได้ครอบครอง ดังนั้นหนังสือลักษณะนี้บางเล่มซื้อขายกัน หลักหมื่น หรือหลักแสน หรือมากกว่านั้น(ปี 1994 บิลล์ เกตส์ ได้ประมูลหนังสือเรื่อง The Codex Leicester ด้วยมูลค่า 30.8 ล้านดอลล่าร์สหรัฐ)
ร้านหนังสือประเภทนี้ ท่านอาจจะเห็นหนังสือรุ่นเก่าๆ คงค้างอยู่ในร้านเป็นระยะเวลานาน เพราะบางครั้งผู้ค้าเสาะหามาได้ในราคาต่ำๆ และกำหนดราคาตามคุณค่าของเนื้อหา หรือคุณสมบัติเพื่อรอผู้ซื้อเฉพาะกลุ่มที่ต้องการจริงๆ ซึ่งผู้ค้าพร้อมที่จะคงสต็อกไว้ เพราะเห็นว่าถึงแม้คงสต็อกไว้นานวันก็ยังคงคุ้มค่า
ตลาดหนังสือมือสอง > ร้านหนังสือมือสอง

ร้านหนังสือประเภทนี้ จะเป็นร้านหนังสือที่รับซื้อหนังสือมือสอง ซึ่งส่วนมากแล้วจะเน้นในการคัดสรรคุณภาพเพราะหนังสือที่นำมาซื้อขายในร้านหนังสือมือสองจำนวนมากนั้นยังคงมีซื้อขายอยู่ทั้งในตลาดหนังสือใหม่ และยังคงมีจำนวนมากในการครอบครองของนักอ่านและนักสะสม หนังสือเหล่านี้ราคาจะไม่สูงมาก จะไม่แพงไปกว่าราคาปกติที่ระบุในปกหนังสือเพราะถ้าขายแพงมากนักอ่านก็จะไปหาซื้อที่ร้านหนังสือใหม่ดีกว่าแต่จะขายในปริมาณมาก และเป็นหนังสือที่หมุนเวียนเร็วซึ่งส่วนมากจะเป็นหนังสือเพื่อความบันเทิง เช่น นิยายที่ได้รับความนิยม หรือหนังสือการ์ตูนญี่ปุ่น ที่มีการซื้อขายกันง่ายๆ และหมุนเวียนได้รวดเร็วไม่ค้างสต็อกนาน
ตลาดหนังสือมือสอง > ร้านหนังสือมือสองแบบผสม

ร้านหนังสือประเภทนี้ จะไม่แยกแยะการทำตลาดออกมาชัดเจน แต่จะมีหนังสือให้เลือก ผสมผสานกันทั้งหนังสือมือสองที่ขายในราคาถูก และจะสรรหาหนังสือหายากมานำเสนอแก่ลูกค้าด้วยเรียกว่าจัดหาแบบไหนมาได้ ก็นำมาขายซึ่งระยะหลังก็จะแบ่งโซนชัดเจนภายในร้านออกมา
ตลาดหนังสือมือสอง > หนังสือตกรุ่น

ความจริงหนังสือลักษณะอย่างนี้ ไม่ควรจะเรียกเป็นหนังสือมือสอง แต่ประการใด แต่เนื่องจากในการทำตลาด มักจะนำมาขายในราคาที่ถูกมาในลักษณะเลหลัง จึงทำให้ผู้คนจำนวนมากเข้าใจว่าหนังสือเหล่านั้นคือหนังสือมือสอง ร้านหนังสือเหล่านี้ มักจะรับสัมปทานมาจากสำนักพิมพ์เป็นจำนวนมาก และนำมาขายราคาถูก ซึ่งจะเห็นได้ตามแผงหนังสือนิทรรศการบนห้างสรรพสินค้า, ตามตลาดนัด, และแหล่งหนังสือลักษณะนี้แหล่งใหญ่ได้แก่ย่านผ่านฟ้า เป็นต้น
ระดับคุณภาพของหนังสือมือสอง

สภาพของหนังสือมือสองนั้นมีการจัดระดับออกโดยคร่าว ๆ ดังนี้
ดีเยี่ยม
ดี
พอใช้
แย่
ความยากง่ายในการรวบรวม หรือจัดหาหนังสือมือสอง

ความยากง่ายในการเสาะหาหนังสือมือสองก็เป็นส่วนหนึ่งที่ทำให้เกิดมูลค่าราคาหนังสือและคุณค่าทางจิตใจ หนังสือบางเล่มยังหาได้อยู่ บางเล่มอาจจะไม่สามารถหามาทดแทนได้จึงมีการจัดระดับ ดังนี้
ความยากง่ายในการรวบรวม หรือจัดหาหนังสือมือสอง > หนังสือหายากมาก

หนังสือมีความหายาก ถึงยากมาก ได้แก่ หนังสือที่มีประวัติการผลิตและจัดพิมพ์ในระดับตำนาน หรือเหตุผลอื่นๆ เช่น
มีประวัติเป็นหนังสือที่จัดพิมพ์ครั้งแรก เช่น หนังสือพิมพ์ฉบับแรกในประเทศไทย (LE PETIT JOURNAL ปี ค.ศ.1908 หรือพ.ศ. 2451), หนังสือพิมพ์ไทยรัฐ/เดลินิวส์ ฉบับที่ 1 ปีที่ 1 เป็นต้น หรือหนังสือใดๆก็ตามที่มีชื่อเสียงมายาวนาน ซึ่งหากมีผู้ที่เก็บรักษาในฉบับแรกๆ หรือการจัดพิมพ์ครั้งแรก ย่อมจะมีคุณค่าสูงมากจนอาจจะไม่สามารถประเมินค่าได้
พิมพ์เนื่องในวโรกาสพิเศษ เช่น หนังสือประมวลภาพพระมหากษัตริย์ในวโรกาสต่างๆ, หนังสือประมวลภาพประวัติศาสตร์ ทั้งดีและร้าย เช่น การชุมนุม 6 ตุลา/14 ตุลา(บางชุด), ประมวลภาพซึนามิ(บางชุด) เป็นต้น
หนังสือที่มีประวัติผู้แต่งผู้เขียนคุณภาพและประวัติดี เช่น หม่อมราชวงศ์คึกฤทธิ์ ปราโมช, ป. อินทรปาลิต ซึ่งหนังสือเหล่านี้รวมถึงหนังสือที่ได้รับลายเซ็นจากนักเขียนชื่อดังต่างๆ ย่อมทำให้เพิ่มคุณค่าของหนังสือเหล่านั้นมากยิ่งขึ้น
หนังสือที่มีเนื้อหาเป็นที่ร่ำลือ และโด่งดังในกลุ่มนักอ่าน เช่น เพชรพระอุมา, สามก๊ก หรือในบางครั้งแม้แต่หนังสืออ่านเล่น เช่นการ์ตูนญี่ปุ่น หลายๆเรื่อง ยังได้รับการจัดกลุ่มออกเป็นหนังสือหายากระดับเกรด A หรือห้าดาว(หายากมาก) ก็มีเช่นข้าชื่อ โคทาโร่, ซุปเปอร์ด็อกเตอร์ K เป็นต้น
หนังสือเหล่านี้อาจจะรวมถึงหนังสือที่มีจำกัดซึ่งอาจจะเกิดจากการจัดพิมพ์ที่ผิดพลาด หรือมีคุณสมบัติพิเศษอื่นๆที่ทำให้เป็นหนังสือที่หายาก และโด่งดังจนเป็นที่ต้องการของนักสะสม ก็อาจจะรวมอยู่ในหนังสือมือสองระดับนี้ด้วย
ความยากง่ายในการรวบรวม หรือจัดหาหนังสือมือสอง > หนังสือหายาก

หนังสือเหล่านี้ อาจจะเป็นหนังสือที่นักสะสม หรือนักอ่าน พอจะได้เห็นประปราย ซึ่งบางครั้งอาจจะมีคุณสมบัติคล้ายๆ หนังสือหายากระดับ"หายากมาก" แต่อาจจะมีการจัดพิมพ์ ทำซ้ำ จัดทำใหม่ครั้งที่สอง-สาม-สี่ ซึ่งถึงแม้ บางครั้งเป็นเนื้อหาเดียวกัน ผู้แต่งเดียวกัน สำนักพิมพ์เดียวกัน แต่อาจจะยังไม่พึงพอใจสำหรับนักสะสมบางรายได้ ซึ่งนับได้ว่าหนังสือลักษณะนี้ ย่อมจะถูกจัดเป็นหนังสือหายากในระดับธรรมดาๆไป
ความยากง่ายในการรวบรวม หรือจัดหาหนังสือมือสอง > หนังสือทั่วๆไป

หนังสือกลุ่มนี้นึกภาพกันก็คือหนังสือที่มีอยู่ทั่วๆไปในท้องตลาด ซึ่งอาจจะเลือกซื้อหาได้ง่าย อาจจะรวมถึงหนังสือในลักษณะที่ร้านหนังสือใหม่ก็ยังทำการซื้อขายไม่หมดล็อตของการจัดพิมพ์ หรืออาจจะพิมพ์ซ้ำจัดทำใหม่อยู่เรื่อยๆ จนเป็นหนังสือมือสองที่สามารถหาได้ง่ายๆ หรือบางครั้งเลยเถิดไปในลักษณะของการล้นสต็อกทั้งร้านหนังสือใหม่ และหนังสือมือสองไปพร้อมๆกัน
หนังสือเก่าชื่อราชประดิพัทธ์ในสมเด็จพระปิยะมหาราช
หม่อมเจ้าสุรฉัตร ฉัตรชัย

| หม่อมเจ้าสุรฉัตร ฉัตรชัย |
| --- | --- |
หม่อมเจ้า ชั้น 5
หม่อมเจ้าสุรฉัตร เมื่อปี พ.ศ. 2481
ประสูติ: 15 มิถุนายน พ.ศ. 2472
สิ้นชีพตักษัย: 27 สิงหาคม พ.ศ. 2536 (64 ปี)
หม่อม: รัชดา อิศรเสนา ณ อยุธยา หม่อมราชวงศ์เรืองรำไพ ฉัตรชัย
พระบุตร: หม่อมราชวงศ์รพิฉัตร ฉัตรชัย หม่อมราชวงศ์ปิยฉัตร ฉัตรชัย
ราชสกุล: ฉัตรชัย
ราชวงศ์: จักรี
พระบิดา: พระเจ้าบรมวงศ์เธอ กรมพระกำแพงเพชรอัครโยธิน
พระมารดา: หม่อมเผือด ฉัตรชัย ณ อยุธยา
ศาสนา: พุทธ
หม่อมเจ้าสุรฉัตร ฉัตรชัย (15 มิถุนายน พ.ศ. 2472 — 27 สิงหาคม พ.ศ. 2536) เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา
พระประวัติ

หม่อมเจ้าสุรฉัตร ฉัตรชัย เป็นพระโอรสในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่หม่อมเผือด ฉัตรชัย ณ อยุธยา (สกุลเดิม พึ่งรักวงศ์) เมื่อวันที่ 15 มิถุนายน พ.ศ. 2472 และเป็นพระราชนัดดาในพระบาทสมเด็จพระจุลจอมเกล้าเจ้าอยู่หัว
หม่อมเจ้าสุรฉัตร ฉัตรชัย เสกสมรสกับรัชดา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา) กับนางทวี อิศรเสนา ณ อยุธยา) ไม่มีโอรสธิดาด้วยกัน ต่อมาเสกสมรสกับหม่อมราชวงศ์เรืองรำไพ ฉัตรชัย (ราชสกุลเดิม ชุมพล; พระธิดาในหม่อมเจ้าธานีเสิกสงัด ชุมพล กับพระวรวงศ์เธอ พระองค์เจ้ารำไพประภา) มีโอรสสองคน คือ
หม่อมราชวงศ์รพิฉัตร ฉัตรชัย สมรสกับมนวิภา ฉัตรชัย ณ อยุธยา
หม่อมราชวงศ์ปิยฉัตร ฉัตรชัย
หม่อมเจ้าสุรฉัตร ฉัตรชัย ถึงชีพิตักษัยเมื่อวันที่ 27 สิงหาคม พ.ศ. 2536 สิริชันษา 64 ปี
พระเกียรติยศ > พระยศ > พระยศทางทหาร

1 มกราคม พ.ศ. 2501: เรืออากาศเอก
องค์การบริหารส่วนตำบลโพธิ์ทอง

องค์การบริหารส่วนตำบลโพธิ์ทอง อาจหมายถึง
องค์การบริหารส่วนตำบลโพธิ์ทอง อำเภอปางศิลาทอง จังหวัดกำแพงเพชร
องค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช
องค์การบริหารส่วนตำบลโพธิ์ทอง อำเภอศรีสมเด็จ จังหวัดร้อยเอ็ด
องค์การบริหารส่วนตำบลโพธิ์ทอง อำเภอโพนทอง จังหวัดร้อยเอ็ด
องค์การบริหารส่วนตำบลโพธิ์ทอง อำเภอเสลภูมิ จังหวัดร้อยเอ็ด
องค์การบริหารส่วนตำบลโนนค้อ

องค์การบริหารส่วนตำบลโนนค้อ อาจหมายถึง
องค์การบริหารส่วนตำบลโนนค้อ (อำเภอโนนคูณ) ในเขตอำเภอโนนคูณ จังหวัดศรีสะเกษ
องค์การบริหารส่วนตำบลโนนค้อ (อำเภอบุณฑริก) ในเขตอำเภอบุณฑริก จังหวัดอุบลราชธานี
อาชญากรรมในประเทศลาว

เหตุอาชญากรรมมีอยู่หลากหลายประเภทในประเทศลาว
ประเภทอาชญากรรม > เหตุขโมยและการตบทรัพย์

การตบทรัพย์เพียงเล็กน้อย และการล้วงกระเป๋า เป็นเหตุอาชญากรรมที่เกิดขึ้นอยู่เป็นประจำในประเทศลาว สินค้าปลอมและสินค้าที่ละเมิดลิขสิทธิ์สามารถพบเจอได้ทั่วพื้นที่ของประเทศลาว
ประเภทอาชญากรรม > เหตุอุกฉกรรจ์

เหตุอุกฉกรรจ์ถึงว่าเกิดขึ้นเป็นจำนวนน้อยแต่กลับเติบโตขึ้นสูงในเดือนกรกฎาคม ค.ศ. 2013 โดยส่วนมากจะเกิดขึ้นในบริเวณลับตาคนหรือมืดโดยเฉพาะกับชาวต่างชาติ
ประเภทอาชญากรรม > เหตุทุจริต

ปัญหาการทุจริตในประเทศถือว่าเป็นปัญหาหนัก โดยดัชนีภาพลักษณ์คอร์รัปชัน ในปี ค.ศ. 2012 จัดอันดับโดยองค์กรเพื่อความโปร่งใสนานาชาติ ในอันดับที่ 160 จาก 176 ประเทศจากทั้งหมด รัฐบาลได้พยายามปราบปรามการทุจริตภายในประเทศให้หมดสิ้น